**Výkonný výbor SsFZ (predseda Jozef Paršo)**

Dňa 8.11.2018 sa uskutočnilo v B. Bystrici zasadnutie Výkonného výboru SsFZ, ktorý okrem iných:

Zobral na vedomie:

* kontrolu plnenia uznesení VV vykonanú predsedom SsFZ,
* aktuálne informácie podané predsedom SsFZ,
* informácie a predbežné hodnotenie priebehu jesennej časti súťaží, podané predsedom ŠTK J. Jekkelom a povereným predsedom KM Vladimírom Remeselníkom,
* správu o činnosti DK SsFZ,
* informáciu predsedu TMK o pripravenosti výberu SsFZ dospelých na REGIONS ´CUP (23. – 25. 11.2018 v Bratislave) a prijal opatrenia,

Prerokoval:

* diskusné príspevky, ktoré odzneli v priebehu Konferencie SsFZ 4.10.2018,
* správu vedúceho sekretára o plnení podmienok FK družstiev dospelých o počte mládežníckych družstiev a v súvislosti so zisteniami **žiada ObFZ ZH** o písomné stanovisko k predloženej dohode o vytvorení spoločného družstva U15 medzi FILJO Ladomerská Vieska a TJ Pretavlky zo 7.6.2018, či a kedy bola schválená príslušnou riadiacou komisiou,
* informatívnu správu KR o plnení podmienky o počte rozhodcov futbalovými klubmi družstiev dospelých. Na základe uvedenej informácie konštatoval, že k 31.10.2018 **neplnia** v zmysle RS SsFZ 2018/2019, kapitola V. Podmienky pre štart družstiev v súťažiach, bod 6, uvedenú podmienku – podľa nahlásenia jednotlivých KR ObFZ FK: **III. liga** - Námestovo (chýba 1 rozhodca), L. Hrádok (-1),Or. Veselé (-1), Kalinovo (-2), Fiľakovo (-2), Poltár (2), **IV. ligy** – Detva (-2), (Hriňová (-2),Pliešovce (-2), P. Č. Balog (-1), N. Baňa (-2), Makov (-1), Z. Poruba (-1), Rosina (-2), D. Kubín (-2), Bobrov (-1) a Rajec (-2), **V. ligy** - Hajnáčka (-2),Cinobanský ŠK (-2),Málinec (-2) , Selce (-2), Jakub (-2), D. Niva (-2), Lieskovec (-2), Bzovík (-2), Prenčov (-2), Turč. Štiavnička (-2), Or. Jasenica (-2), Nižná (-1), LM-Palúdzka (-2),Vavrečka (-2), Švošov (-1), Strečno (-2), Varín (-1), Oščadnica (-2) a Skalité (-1). **VV SsFZ u l o ž i l** menovaným FK povinnosť zabezpečiť chýbajúci počet rozhodcov, najneskôr **do 31.3.2019**, pod následkom uplatnenie finančného postihu v zmysle RS SsFZ 2018/2019, kapitola XXIV. Poplatky, odstavec 4. Prípadné nezrovnalosti v klubovej príslušnosti R odporúča riešiť s príslušnou KR ObFZ, ktoré jediné vedú evidenciu klubovej príslušnosti R vo svojej pôsobnosti a tiež predkladajú aktuálny zoznam pre potreby KR SsFZ,

**schválil:**

* na návrh predsedu KR Martina Balka zloženie KR SsFZ a jeho úsekov. **KR**: M. Balko (predseda), K. Poláček (podpredseda), M. Migaľová, Ľ. Samotný, M. Očenáš a A. Hrmo (tajomník KR), Technický úsek- M. Migaľová – vedúca TÚ, M. Súkeníková, M. Mastiš, M. Libiak, P. Čajka – členovia, Obsadzovací úsek – Ľ. Samotný – vedúci OÚ, T. Batiz a K. Poláček, Úsek delegátov – K. Poláček – vedúci ÚD, I. Roštár, P. Budač, Školiaci úsek – M. Očenáš – vedúci ŠÚ, V. Vais, D. Hrčka, B. Nemček, I. Roštár, A. Ihring,
* zaradenie T. Batiza na nominačnú listinu R SsFZ (IV. liga) pre súťažný ročník 2018/2019,
* v rámci novo-pripraveného projektu na podporu rozvoja mládežníckeho futbalu v podmienkach SsFZ – **propagácia futbalu a prípravky** – pre rok 2018 sumu **9.000 €,** ktorú rozdelil nasledovne:
* **3.000 €** pre FK (okrem oficiálnych útvarov – akadémia a ÚTM) - , ktorých družstvá U11, 10 a 9 pôsobia v súťaži prípraviek pod správou SFZ nasledovne: FK Lučenc (600 €), Detva (600 €, len v prípade, že budú uhradené MZF FK Detva za 09 a 10 najneskôr do 15.11.2018), K. N. Mesto (600 €), Vrútky (600 €), D. Kubín (600 €) – prostriedky budú zaslané na čísla účtov FK uvedené v ISSF najneskôr do 20.11.2018. Upozorňujeme, že uvedené prostriedky sú určené výhradne na činnosť uvedených družstiev a sú určené najmä na zabezpečenie kvality tréningového procesu (lopty, kužele, bránky, rozlišovacie dresy a pod.). FK predložia najneskôr do 31.12.2018 kópie dokladov o využití uvedeného príspevku,
* **6.000 €** pre ObFZ v pôsobnosti SsFZ vo výške podľa počtu družstiev U11 štartujúcich v súťažiach ObFZ – vedených v ISSF, prostriedky budú zaslané na jednotlivé ObFZ najneskôr do 20.11.2018. Upozorňujeme, že uvedené prostriedky sú určené výhradne na činnosť uvedených družstiev a sú určené najmä na zabezpečenie kvality tréningového procesu (lopty, kužele, bránky, rozlišovacie dresy a pod.). Jednotlivé ObFZ zabezpečia rozdelenie a účelovosť využitia týchto prostriedkov (archiváciu kópií prvotných dokladov).
* na základe návrhu vedúceho sekretára úpravu výšky príspevku poskytovaného na základe „*Pravidiel pre poskytovanie finančných príspevkov SsFZ na podporu vydávania publikácií venovaných vzniku a histórii činnosti futbalových klubov v mestách a obciach regiónu stredného Slovenska“* zo 100 € na novú sumu **do 300 €,** podľa rozsahu publikácie a výšky nákladov,
* zloženie realizačného tímu výberu SsFZ v kategórii dospelých na REGION´S COP 2018 23.-25.11.2018 v Bratislave: Vojtech Kováč – vedúci výpravy, Miloš Targoš – tréner, Miloš Foltán a Marián Berky – asistenti trénera, Pavol Frigmanský - technický vedúci, Filip Slobodník – masér,
* školenie členov DK SsFZ v dňoch 23. – 24.11.2018 na Čertovici,
* na návrh KR zmenu a doplnenie RS SsFZ 2018/2019:
	+ Kapitola XIX, bod 1. písm. a) "Sťažnosť je možné...**do 60 hodín**...
	+ Kapitola XIX, bod 1. písm. b) tretia odrážka - celý text zostáva v platnosti a na koniec doplniť vetu **"Minutáž je potrebné uviesť podľa hracieho času stretnutia a aj zverejneného videozáznamu na** [**www.futbalnet.sk**](http://www.futbalnet.sk) **- Príklad: „V 55.´ stretnutia (čas 12:20 II. polčasu videozáznamu zverejnenom na futbalnete) mal R nariadiť PK pre naše mužstvo..."**